**Vârsta neliniştii**

*Lucia Stefanovici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dedicată domnului profesor Anatol Pavlovschi

O chemau zările, depărtările,

rugi închina unui zeu.

…fremătare de valuri ce strigă din gheaţă,

prin ceaţă de putredă stea…

Porni să vestească isvorul.

Căutătorul de perle şi jad

îi mângâie umbra şi

o strigă

pe nume.

Silabele se rostogoliră

- perle în munţi,

cristale în noapte -

o avalanşă de rugi.

…valuri veneau,

valuri se înecau…

Ea

a rămas

piramidă-n suflare de crin.